Aalborg Stiftstidende, 1845-10-02
Stor Opsigt har følgende i Brüssel foregaaet Begivenhed vakt. En høist agtværdig Læge fra Holsteen, Dr. N.... en Mand i moden Alder, der paa en Recreationsreise ankom fra Paris den 13de September paa Jernbanen til Brüssel, blev paa Banegaarden anfaldet af en spansk Dame, der paastod, at han havde bestiaalet hende. Da han ansaae hende for afsindig, brød han sig Jntet derom, men blev, da han havde skaffet sine Effecter paa Omnibussen, ifølge hendes Foranstaltning arresteret og undersøgt paa Banegaarden. Man fandt hos ham en anseelig Sum i andre Møntsorter end Anklagerinden havde opgivet, og hans Pas i fuldkommen Orden. Men da Spanierinden paastod, at han havde givet det Stiaalne til en Kammerat, der var kjørt til Hotel de Saxe, saa begave sig samtlige Deeltagere derhen, og en tilkaldt Politiembedsmand undersøgte for anden Gang den Anklagede corporlig, hvilket ogsaa skete med den foregivne Kammerat, en Borger fra Hamborg, og med hans Effecter. Det viste sig, at den Anklagede førte Creditbreve med sig paa de anseeligst Huse i Paris og London; Eieren af Hotel de Saxe og andre Borgere i Brüssel tilbøde sig at gaae i Caution, og bad, da man ikke vilde indlade sig derpaa, idetmindste at turde give den Anklagede Noget at spise, da denne formedelst Reisen paa Jernbanen, ikke havde nydt det Mindste den hele Dag. Men ogsaa dette blev nægtet, den Beskyldte bragtes paa Politibureauet, hvor Damens Beskyldninger bleve protocollerede, og Lægen, hvem man i Begyndelsen slet ikke lod komme til Orde, ført i Fængsel. Han havde forlangt, at Klagerinden ligeledes skulde arresteres – men forgiæves; han forlangte Papiir og Blæk, for at skrive til den danske Gesandt, han forlanger Noget at spise – forgiæves, Man svarede, at han skulde finde alt dette i Fængslet tilligemed et god Værelse. En af Politibetjentene vilde nu give ham en Lænke paa; men da han af al Magt modsatte sig, lod man det være. J Fængslet modtoges han af Arrestforvarerens Karl, som førte ham i en Arrest uden Vinduer, og da Arrestanten, som endnu ikke fik Noget at spise, antændte en Cigar, slog Karlen ham den af Haanden og pustede Lyset ud. Først henimod Midnat kom Arrestforvareren selv, og bragte ham Smørrebrød og Vand i et høist ureenligt, knækket Kruus, saa at han, trods sin Tørst, ikke kunde formaae sig at drikke deraf. Med Nød og Neppe trængte den næste Morgen Eieren af Hotel de Saxe ind til ham, forskaffede ham et bedre Værelse og Skrivertøi, bragte selv Lægens Brev til den danske Gesandt, Ridder v. Coopmans og besøgte ligeledes flere høie belgiske Embedsmænd, for idetmindste at bevirke en hurtig Afgjørelse. En Time senere indfandt sig Gesandten selv i Fængslet og lovede sin kraftigste Hjælp. Først den 15de Septbr. Kl. 10 blev der atter holdt et Forhør i General-Procuratorens Værelse i Overværelse af Gesandten, og Kl. 3 blev den Fangne frigiven. Det har nu viist sig, at Spanierinden har gjort en falsk Anklage, og den Proces, som Hr. N. nu sandsynligviis vil anlægge mod hende, dersom hun ikke er afreist, vil sikkert bringe paa det Rene, om hun overhovedet har ført den foregivne Sum 800 Francs med sig. Det er aabenbart, at der ikke har været nogen retlig Grund for Arrestationen, og hvad kan man nu dømme om Underøvrighedens Fremgangsmaade, Hr. N. havde glimrende Anbefalings- og Creditbreve, baade Hotel Eieren og Gesandten interesserede sig for ham; men hvad har nu ikke den Fremmede i Brüssel at befrygte, som maaskee hverken har Creditiver eller Venner og hvem man nægter Tilladelse til øieblikkelig at henvende sig til sin Gesandt, Sundhedscollegiet i Kiel har udgivet følgende Bekjendtgjørelse angaaende de ydre Kiendetegn og indre Blanding af de ifølge den meget udbredte bekjendte Kartoffelsygdom udartede Kartoffelholde: